**Hozzájáruló nyilatkozat személyes adatok kezeléséhez**

Hivatkozással **az Európai Parlament és a Tanács 2016/679. számú Általános Adatvédelmi Rendeletének (a továbbiakban: GDPR) 6. cikk (1) fejezet a) pontjában** valamint **az információs önrendelkezési jogról és az információszabadságról szóló 2011. évi CXII. törvényben** foglaltakra, alulírott *bejelentő/feltatláló/alkotó/alkotó kapcsolattartó/hasznosító*\* a ***Szellemi alkotás bejelentő lap*** aláírásával kifejezetten és önkéntesen hozzájárulok ahhoz, hogy a Semmelweis Egyetem szervezeti egységeként működő Innovációs Központ (a továbbiakban: Adatkezelő) az általam a szellemi alkotás bejelentő lapon megadott személyes adatokat kezelje.

1. **Az adatkezelés célja:**

Az adatkezelés célja az alkalmazotti vagy szolgálati jellegű találmányok jogi oltalomba részesítése, az ahhoz kötelezően kapcsolódó hatósági eljárások lefolytatása és a jogi oltalomban részesített szellemi tulajdon szerzői- vagy vagyoni jogi hasznosításához kapcsolódó egyéb ügyvitelben való közreműködés.

1. **A kezelt adatok köre:**
2. *bejelentő* személyes adatai (név, születési adatok, e-mail, lakcím, telefonszám, opcionálisan lakcím, jelenlegi munkáltató);
3. a szellemi alkotással vagy annak hasznosításával érintett más személy (*feltaláló/alkotó/alkotó kapcsolattartó/hasznosító*) adatai (név, e-mail, lakcím, telefonszám, opcionálisan lakcím, jelenlegi munkáltató)
4. **Adattovábbítás:**

A 2. pontban meghatározott személyes adatok kezelésére elsősorban az Adatkezelő végzi, az adatkezelés során Adatkezelő adatfeldolgozót nem vesz igénybe.

Adattovábbítás esetei:

* amennyiben a szellemi alkotás magyar/nemzetközi iparjogvédelmi oltalmának megszerzésével külső ügyvivő iroda megbízására kerül sor, úgy a szellemi alkotással érintett feltalálók – a szabadalmi/egyéb iparjogvédelmi szolgáltatások nyújtásához feltétlenül szükséges – személyes adatai (elsősorban: név, születési adatok, email cím, telefonszám, opcionálisan lakcím, jelenlegi munkáltató) továbbításra kerül a megbízott ügyvivő irodához;
* amennyiben a szellemi alkotás magyar/nemzetközi iparjogvédelmi folyamatának vezető partnere az Adatkezelő szerződéses jogviszonyban álló egyéb partnere (ún. LEAD partner), úgy a szellemi alkotással érintett feltalálók – a szabadalmi/egyéb iparjogvédelmi szolgáltatások nyújtásához feltétlenül szükséges- személyes adatai (elsősorban: név, születési adatok, email cím, telefonszám, opcionálisan lakcím, jelenlegi munkáltató) továbbításra kerülnek a LEAD partner részére a szellemi alkotás magyar/nemzetközi iparjogvédelmi oltalmi eljárásának lefolytatása érdekében;
* amennyiben a szellemi alkotás magyarországi iparjogvédelmi oltalmának megszerzésére irányuló eljárást Adatkezelő önállóan - a megbízott ügyvivő iroda és a LEAD partner közre- és együttműködése nélkül- folytatja le, úgy a szellemi alkotással érintett feltalálók – a szabadalmi/egyéb iparjogvédelmi szolgáltatások nyújtásához feltétlenül szükséges- személyes adatai (elsősorban: név, születési adatok, email cím, telefonszám, opcionálisan lakcím, jelenlegi munkáltató) közvetlenül kerülnek továbbításra a Szellemi Tulajdon Nemzeti Hivatala felé.

Nyilatkozattevő kifejezetten tudomásul veszi, hogy Adatkezelő az adattovábbításról külön tájékoztatást nem ad.

1. **Az adatkezelés időtartama:**

Az adatkezelés – fő szabály szerint – az alkalmazotti vagy szolgálati találmányra jellegénél fogva irányadó védelmi idő lejártáig tart. Amennyiben Adatkezelő a jogi oltalomban részesített szellemi tulajdon szerzői- vagy vagyoni jogi hasznosításához kapcsolódó jogviszonyban félként érintett, az adatkezelés időtartama megegyezik a szerződéses időtartammal.

1. **Az adatkezelési hozzájárulás visszavonása:**

Nyilatkozattevő jogosult jelen személyes adatok kezeléséhez adott hozzájárulását bármely időpontban visszavonni, mely visszavonás nem érinti a visszavonás előtt a hozzájárulás alapján végrehajtott adatkezelői adatkezelés és adattovábbítás jogszerűségét.

Nyilatkozattevő kifejezetten tudomásul veszi, hogy a személyes adatok kezeléséhez adott hozzájárulásnak visszavonása esetén Adatkezelőnek az alkalmazotti vagy szolgálati jellegű találmány jogi oltalomba részesítéséhez, az ahhoz kötelezően kapcsolódó hatósági eljárások lefolytatásához és a jogi oltalomban részesített szellemi tulajdon szerzői- vagy vagyoni jogi hasznosításához kapcsolódó egyéb ügyvitelben való közreműködéshez kapcsolódó feladatait a továbbiakban nem áll módjában ellátni.

A jelen nyilatkozatban nem szabályozott kérdésekben a Semmelweis Egyetem hivatalos honlapján folyamatosan elérhető, mindenkor hatályos adatvédelmi szabályzatának tartama irányadó [https://semmelweis.hu/adatvedelem /](https://semmelweis.hu/adatvedelem%20/).

Kelt: ……………………………

-----------------------------------------

Nyilatkozattevő